Ο **Τζον Τζέφρις** (αγγλικά: John Jeffries‎, 5 Φεβρουαρίου 1745 – 16 Σεπτεμβρίου 1819) ήταν Αμερικανός φυσικός, επιστήμονας και στρατιωτικός χειρουργός του Βρετανικού Στρατού στη Νέα Σκωτία και τη Νέα Υόρκη κατά την διάρκεια της Αμερικανικής Επανάστασης.

Βιογραφικά στοιχεία
-------------------

Γεννήθηκε στη Βοστώνη, αποφοίτησε από το Κολλέγιο Χάρβαρντ και απέκτησε πτυχίο ιατρικής από το Πανεπιστήμιο του Αμπερντίν. Είναι περισσότερο γνωστός ως συνοδός του Ζαν-Πιερ Μπλανσάρ στην πτήση με αερόστατο που πραγματοποίησαν το 1785 πάνω από τη Μάγχη. Ο Δρ. Τζέφρις έπαιξε επίσης σημαντικό ρόλο στην δίκη της Σφαγής της Βοστώνης ως μάρτυρας υπεράσπισης. Ήταν ο χειρουργός του Πάτρικ Καρ, ο οποίος ήταν ένας από τους Αμερικανούς που τραυματίστηκαν κατά την διάρκεια αυτού του συμβάντος.

Ο Τζέφρις θεωρείται επίσης ως ένας από τους πρώτους παρατηρητές καιρού της Αμερικής. Ξεκίνησε να πραγματοποιεί καθημερινές καιρικές μετρήσεις το 1774 στη Βοστώνη, και μετρήσεις με αερόστατο πάνω από το Λονδίνο το 1784. Η Εθνική Ημέρα Μετεωρολόγων των ΗΠΑ εορτάζεται προς τιμήν του, την ημέρα γέννησης του, στις 5 Φεβρουαρίου. Τα Αρχεία και οι Ειδικές Συλλογές του Κολλεγίου Άμερστ διαθέτουν συλλογή των εργασιών του, συμπεριλαμβανομένης και μια επιστολής που έριξε από το αερόστατο της ιστορικής του πτήσης, η οποία θεωρείται το παλαιότερο παράδειγμα αεροπορικού ταχυδρομείου που διασώζεται.

Έζησε στην Αγγλία από το 1776 έως το 1790. Παρόλο που το όνομα του συμπεριλήφθηκε στην Πράξη Εξορίας της Μασαχουσέτης, επέστρεψε στο ιδιωτικό του ιατρείο στην Βοστώνη, όπου και έμεινε μέχρι τον θάνατό του το 1819. Ο γιος του Τζον Τζέφρις Β΄ (1796-1876) ήταν χειρουργός οφθαλμίατρος και ήταν μεταξύ των ιδρυτών του Φιλανθρωπικού Νοσοκομείου Οφθαλμών και Αυτιών της Μασαχουσέτης.

Παραπομπές
----------

1. ↑  «Jeffries Family Papers». *www.masshist.org*. Ανακτήθηκε στις 20 Απριλίου 2017.
2. ↑  Channing 1820, σελ. 63
3. ↑  Channing 1820, σελ. 70
4. ↑  «The Summary of the Boston Massacre Trial». *www.bostonmassacre.net*. Boston Massacre Historical Society. Ανακτήθηκε στις 20 Απριλίου 2017.
5. ↑  «Doctor John Jeffries». *www.celebrateboston.com*. Ανακτήθηκε στις 20 Απριλίου 2017.
6. ↑  «February 5 is National Weatherperson's Day». *www.crh.noaa.gov* (στα Αγγλικά). Ανακτήθηκε στις 20 Απριλίου 2017.
7. ↑  Jeffries, John. «John Jeffries Air-Mail Letter Collection, 1784-1961 Finding Aid». *asteria.fivecolleges.edu*. Αρχειοθετήθηκε από το πρωτότυπο στις 21 Ιουνίου 2010. Ανακτήθηκε στις 20 Απριλίου 2017.
8. ↑  Hirschberg, Julius (1990). *The History of Ophthalmology: First and second half of the Nineteenth Century (Part Six, Seven and Eight) - United States of America, Switzerland*. USA: J.P. Wayenborgh. σελ. 34.

Βιβλιογραφία
------------

* Channing, Walter (1820). *The New-England Journal of Medicine and Surgery: And Collateral Branches of Science*. Volume 9. Wells and Lilly.

Εξωτερικοί σύνδεσμοι
--------------------

* Έργα του ή για τον Τζον Τζέφρις Αρχειοθετήθηκε 2016-10-01 στο Wayback Machine. σε βιβλιοθήκες (κατάλογος WorldCat)

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 121977822
* LCCN: nr92028791
* ISNI: 0000 0001 1732 7200
* GND: 1138292710
* BNF: cb161782572 (data)
* NKC: nlk20000091451

 |

 |